CELEX: 32022D0507
Language: el
Date: 2022-03-29 00:00:00
Title: Απόφαση (ΕΕ) 2022/507 της Επιτροπής της 29ης Μαρτίου 2022 για την επιβεβαίωση της συμμετοχής της Ιρλανδίας στον κανονισμό (ΕΕ) 2021/1147 του Ευρωπαϊκού Κοινοβουλίου και του Συμβουλίου για τη θέσπιση του Ταμείου Ασύλου, Μετανάστευσης και Ένταξης

30.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 102/33
               
            
         ΑΠΟΦΑΣΗ (ΕΕ) 2022/507 ΤΗΣ ΕΠΙΤΡΟΠΗΣ
         της 29ης Μαρτίου 2022
         για την επιβεβαίωση της συμμετοχής της Ιρλανδίας στον κανονισμό (ΕΕ) 2021/1147 του Ευρωπαϊκού Κοινοβουλίου και του Συμβουλίου για τη θέσπιση του Ταμείου Ασύλου, Μετανάστευσης και Ένταξης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το πρωτόκολλο αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 4,
         Έχοντας υπόψη την κοινοποίηση που υπέβαλε η Ιρλανδία σχετικά με την επιθυμία της να αποδεχθεί τον κανονισμό (ΕΕ) 2021/1147 του Ευρωπαϊκού Κοινοβουλίου και του Συμβουλίου, της 7ης Ιουλίου 2021, για τη θέσπιση του Ταμείου Ασύλου, Μετανάστευσης και Ένταξης, και να δεσμευθεί από αυτόν (1),
         Εκτιμώντας τα ακόλουθα:
         
                     (1)
                  
                  
                     Με επιστολή της 7ης Φεβρουαρίου 2022, η Ιρλανδία κοινοποίησε επισήμως την επιθυμία της, σύμφωνα με το άρθρο 4 του πρωτοκόλλου αριθ. 21, να αποδεχθεί τον κανονισμό (ΕΕ) 2021/1147 και να δεσμευθεί από αυτόν.
                  
               
                     (2)
                  
                  
                     Δεν προβλέπονται όροι για τη συμμετοχή της Ιρλανδίας στον κανονισμό (ΕΕ) 2021/1147.
                  
               
                     (3)
                  
                  
                     Συνεπώς, σύμφωνα με τη διαδικασία που προβλέπεται στο άρθρο 331 παράγραφος 1 της Συνθήκης, η Επιτροπή πρέπει να επιβεβαιώσει τη συμμετοχή της Ιρλανδίας στον κανονισμό (ΕΕ) 2021/1147,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η συμμετοχή της Ιρλανδίας στον κανονισμό (ΕΕ) 2021/1147 επιβεβαιώνεται.
            
            
               2.   Ο κανονισμός (ΕΕ) 2021/1147 εφαρμόζεται στην Ιρλανδία, σύμφωνα με την παρούσα απόφαση, από τις 7 Φεβρουαρίου 2022.
            
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 29 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 251 της 15.7.2021, σ. 1.